คัด “หุ้นบลูชิพ” ปี 60 ชู 22 ตัวท็อปรีเทิร์นชนะตลาด
คัดสุดยอด "หุ้นบลูชิพ" ปี 60 ราคาปรับขึ้นมากกว่าลง พร้อมชู 22 หุ้นตัวท็อปผลตอบแทนชนะตลาดฯ
21 เม.ย. 2560

“ข่าวหุ้นธุรกิจออนไลน์” ได้ทำการสำรวจราคาหุ้นของบริษัทจดทะเบียน (บจ.) ใน SET50 ปี 60 โดยเทียบราคาปิด ณ วันที่ 30 ธ.ค.59 – 28 ก.พ.60 โดยพบว่าหุ้นส่วนใหญ่ราคาหุ้นปรับตัวลงมากกว่าปรับตัวขึ้น โดยมีหุ้นที่ปรับตัวลงทั้งหมด 26 ตัว ขณะที่มีหุ้นที่ปรับตัวขึ้น 24 ตัว
ทั้งนี้หากสังเกตหุ้นที่ปรับตัวขึ้น 22 อันดับแรกจะพบว่าให้ผลตอบแทนมากกว่าดัชนีตลาดหลักทรัพย์ (SET) นำโดย TMB ,DTAC ,ADVANC ,DELTA และPTTGC โดยดัชนีตลาดหลักทรัพย์ล่าสุด ณ วันที่ 28 ก.พ.60 อยู่ที่ระดับ 1,559.56 จุด บวก 16.62 จุด หรือเพิ่มขึ้น 1.07% จากดัชนีที่ระดับ 1,542.94 จุด (30 ธ.ค. 59)
ทั้งนี้ราคาหุ้นที่ปรับตัวขึ้นแรงเนื่องจากผลงานที่ออกมาอย่างโดดเด่น และมีปัจจัยบวกเข้ามาสนับสนุนอย่างต่อเนื่องทำให้หุ้นเป็นที่สนใจของนักลงทุน แต่หากมองอีกด้านหนึ่งหุ้นที่อ่อนตัวลงทั้ง 26 ตัว อาทิ ถือเป็นโอกาสดีที่นักลงทุนจะได้เก็บหุ้น หากบริษัทนั้นมีแผนการดำเนินงานที่ชัดเจน มีพื้นฐานแกร่ง เนื่องจากเข้าซื้อตอนนี้เท่ากับว่าได้หุ้นน้ำดีที่มีราคาถูก ดังตารางด้านล่าง

สำหรับสุดยอดหุ้นบลูชิพปีที่ให้ผลตอบแทนชนะตลาดฯในครั้งนี้จะขอนำเสนอข้อมูลหุ้นเพียง 5 อันดับแรก ที่ราคาปรับตัวขึ้นเท่านั้นประกอบด้วย TMB ,DTAC ,ADVANC ,DELTA และPTTGC
อันดับ 1 ธนาคารทหารไทย จำกัด (มหาชน) หรือ TMB ราคาช่วง 2 เดือนปรับตัวเพิ่มขึ้น 16.19% จากราคา ณ วันที่ 30 ธ.ค. 59 อยู่ที่ระดับ 2.10 บาท บวก 0.34 บาท มาอยู่ที่ 2.44 บาท ณ วันที่ 28 ก.พ.60
อันดับ 2 บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ราคาช่วง 2 เดือนปรับตัวเพิ่มขึ้น 15.23% จากราคา ณ วันที่ 30 ธ.ค. 59 อยู่ที่ระดับ 37.75 บาท บวก 5.75 บาท มาอยู่ที่ 43.50 บาท ณ วันที่ 28 ก.พ.60
อันดับ 3 บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ราคาช่วง 2 เดือนปรับตัวเพิ่มขึ้น 13.61% จากราคา ณ วันที่ 30 ธ.ค. 58 อยู่ที่ระดับ 147 บาท บวก 20 บาท มาอยู่ที่ 167 บาท ณ วันที่ 28 ก.พ.60
อันดับ 4 บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาช่วง 2 เดือนปรับตัวเพิ่มขึ้น 13.50% จากราคา ณ วันที่ 30 ธ.ค. 59 อยู่ที่ระดับ 81.50 บาท บวก 11 บาท มาอยู่ที่ 92.50 บาท ณ วันที่ 28 ก.พ.60
อันดับ 5 บริษัท พีทีที โกลบอล เคมิคอล จำกัด (มหาชน) หรือ PTTGC ราคาช่วง 2 เดือนปรับตัวเพิ่มขึ้น 13.10% จากราคา ณ วันที่ 30 ธ.ค. 59 อยู่ที่ระดับ 63 บาท บวก 8.25 บาท มาอยู่ที่ 71.25 บาท ณ วันที่ 28 ก.พ.60
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน